天安門廣場

天安门广场是北京市中心个一隻城市广场，是世界丄顶大个几隻城市广场之一。因为对牢明清故宫皇城个南门天安门城楼前头咾，叫该个名字。广场个北面有國旗个旗杆，每日天出太阳搭太阳落下去个辰光侪有升旗搭降旗儀式。天安門廣場丄向有馬路、毛澤東紀念堂、搭仔地鐵車站。天安門廣場是中華人民共和國建國過後拆脫老底子个胡同造出來個。每年天安門廣場全有交關多個大事體，像閱兵、升旗禮該種。

根據《北京市戶外廣告設置管理辦法》，天安門廣場地區搭仔東面、西面100米範圍當中禁止擺戶外廣告。經過天安門廣場个公共汽車車身丄也弗好有广告。蓋咾垃天安门广场丄向，除脫節日辰光个政治標語，是基本丄看弗見廣告標語个。

 位置搭面積 

天安門廣場垃市中心，北京中轴线丄。南北長880米東西闊500米，面積44萬平方米。

 历史變遷 

民國辰光拆脫仔千步廊。

1949年10月1號，中華人民共和國成立。建國初期勒1954年擴建仔天安門廣场，長安左門搭長安右門、户部刑部等衙署、還有倉庫棋盤街等建筑，達到今朝個規模，還勒廣場當中造仔人民英雄紀念碑。

1976年9月9日，毛澤東逝世，勒廣場南面本來中華門個位置造仔毛主席紀念堂，拆脫仔中華門。

1999年10月1日，举行國慶五十周年大典。勒大典之前，天安門廣場個地磚全部換脫，換下來个舊地磚勒收藏家當中交關喫香，一塊地轉炒到仔幾千塊人民幣。

 重大事件 
 缩略图|1989年6月份，學生子勒垃廣場丄抗議1919年，五四運動。
 1925年，五卅運動。
 1926年，三一八慘案（反對八國最後通牒個國民大會）。
 1935年，一二·九運動。
 1948年，反飢餓、反內戰、反迫害運動。
 1949年，中華人民共和國開國大典（包括毛澤東閱兵）。
 文化大革命當中，毛澤東勒天安門城樓浪蠻多趟接見從中國各地來個紅衛兵。
 1976年，四五運動。
 1984年，首都各界慶祝中華人民共和國成立35周年大會（包括邓小平閱兵）。
 1989年，六四事件。
 1999年，首都各界慶祝中華人民共和國成立50周年大會（包括江泽民閱兵）。
 2001年1月23日（年三十夜），天安門自焚事件。
 2009年，首都各界慶祝中華人民共和國成立60周年大會（包括胡锦涛閱兵）。
 2013年10月28日，天安門金水橋恐怖襲擊案。
 2015年9月3日，紀念中國人民抗日戰爭暨反法西斯戰爭勝利70週年閱兵式（习近平閱兵）。

 廣場搭邊浪個主要景觀 

 故宫
 中山公園
 勞動人民文化宮
 人民英雄紀念碑
 毛主席紀念堂
 人民大會堂
 中国国家博物馆
 前門

 相關作品 
 相聲《特大新聞》

 参考文献 

 外部連結 
 天安門地區管理委員會 


Category:中国建筑的世界之最
Category:中華人民共和國國家象徵
京
Category:北京广场
Category:长安街
Category:北京中轴线
Category:北京建筑
Category:中国广场